CELEX: 62021CN0797
Language: et
Date: 2021-12-15 00:00:00
Title: Kohtuasi C-797/21: Eelotsusetaotlus, mille on esitanud Sofiyski rayonen sad (Bulgaaria) 15. detsembril 2021 – Y. YA. versus K. P.

28.3.2022   
            
            
               ET
            
            
               Euroopa Liidu Teataja
            
            
               C 138/13
            
         
      Eelotsusetaotlus, mille on esitanud Sofiyski rayonen sad (Bulgaaria) 15. detsembril 2021 – Y. YA. versus K. P.
      (Kohtuasi C-797/21)
      (2022/C 138/13)
      Kohtumenetluse keel: bulgaaria
      
         Eelotsusetaotluse esitanud kohus
      
      Sofiyski rayonen sad
      
         Põhikohtuasja pooled
      
      
         Hageja: Y. YA.
      
         Kostja: K. P.
      
         Eelotsuse küsimused
      
      
                  1.
               
               
                  Kas EL lepingu artikli 19 lõike 1 teist lõiku tuleb tõlgendada nii, et kohtute sõltumatuse rikkumise tõttu ei tagata kodanikele tõhusaks kohtulikuks õiguskaitseks vajalikke õiguskaitsevahendeid, kui ühes Euroopa Liidu liikmesriigis on kohtunike lähetamine kõrgemasse kohtusse nende nõusolekul määramata ajaks teistest riigiorganitest sõltumatu justiitsjuhtorgani otsusega, kui on küll ette nähtud tingimused lähetuse lõpetamise kohta otsuse tegemiseks ja õiguskaitsevahend selle vastu, millel aga ei ole käimasolevas menetluses edasilükkavat toimet, ning milliste kriteeriumide alusel tuleks konkreetselt kontrollida, kas lähetamine määramata ajaks on lubatav?
               
            
                  2.
               
               
                  Kas vastus esimesele küsimusele oleks teistsugune, kui objektiivsed tingimused kohtuniku lähetuse lõpetamise üle otsustamiseks oleksid seadusega ette nähtud ja alluksid kohtulikule kontrollile, aga ei ole ette nähtud selliseid kohtulikult kontrollitavaid tingimusi lähetatava kohtuniku väljavalimiseks?
               
            
                  3.
               
               
                  Kui esimesele küsimusele vastatakse, et kohtunike lähetamine sellistel tingimustel on lubatav, kui järgitakse objektiivseid tingimusi, kas siis tuleb kontrollimisel, mil määral liikmesriigi sätted on vastuolus EL lepingu artikli 19 lõike 1 teise lõigu kohase tulemusliku õiguskaitse nõudega, arvesse võtta mitte ainult seadusega kehtestatud tingimusi, vaid ka nende kasutamise viisi pädevate haldus- ja õigusasutuste poolt?
               
            
                  4.
               
               
                  Kas komisjoni otsust 2006/929/EÜ tuleb tõlgendada nii, et vastus kolmele eelnevale küsimusele oleks teistsugune, kui tuvastataks liikmesriigi lähetuspraktika, mille aluseks on praegu kehtivale sarnane regulatsioon ning seda võiks kritiseerida nimetatud otsusega juurutatud koostöö- ja järelevalvemenetluse suhtes?
               
            
                  5.
               
               
                  Kui tehakse kindlaks, et liikmesriigi sätted kohtunike lähetamise kohta on vastuolus õiguskaitsevahendite kehtestamise kohustusega, mis on vajalik tulemusliku kohtuliku õiguskaitse tagamiseks EL lepingu artikli 19 lõike 1 teise alalõigu tähenduses, kas siis tuleb seda sätet tõlgendada nii, et see välistab siduvaid juhiseid liikmesriigi kohtule, mille annab kõrgem kohus, mille koosseisus oli ka lähetatud madalama astme kohtunik, ning millistel tingimustel see nii on? Kas menetlusvead esinevad eelkõige nende juhiste puhul, mis ei puuduta õigusvaidlust ennast, vaid teatud menetlustoimingute tegemist?